《次韵张符离民师适堂即事》
宋代·饶节

三考符离课独优，政成囹圄自无囚。满堂文史闲□令，一榻薰风对奕秋。

刑措似闻闾巷语，年登仍解庙堂忧。从今尊酒留佳句，折狱何劳比仲由。

作者简介：饶节（1065～1129），宋代诗僧。字德操，一字次守，自号倚松道人、倚松老人，出家后法名如壁。江西临川人，江西诗派重要诗人。就学于吕希哲，与谢逸、汪革、谢薖并称为“江西诗派临川四才子”。其诗淳真朴实，华而不绮，陆游称其为当时诗僧第一。